Page 189 of 226 « First < 89 139 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 > Last »
01-15-2008, 05:27 PM #1881
As iemand met 'n hond- jie langs jou motor venster dreig om die diertjie te vermoor as jy dit nie koop nie, weier.
Hoofsupt. Wayne Minnaar, metropolisiewoordvoerder, sê die man is in hegtenis geneem op aanklagte van dieremishandeling.
Hulle is besig met 'n ondersoek om te bepaal of hy voorheen al dieselfde misdaad gepleeg het.
01-17-2008, 02:21 AM #1882
Twee gewapende rowers wat glo gister saam met hul makkers 'n winkel in Johannesburg beroof en ook 'n polisieman swaar gewond het toe hulle op die vlug geslaan het, is 'n paar straatblokke verder gearresteer.
Dít nadat die polisie van alle kante af op hul wegkommotor toegesak het.
Die verdagte wat agter die stuur van die wit Toyota Corolla was, is uit 'n polisiehelikopter in sy hand geskiet terwyl die twee verdagtes die polisie wat hulle deur die strate van Mayfair agternagesit het, probeer ontduik het.
Die twee het in 8ste Laan afgedraai waar hulle vasgetrek is deur polisielede wat in die teenoorgestelde rigting gekom het.
Volgens kapt. Bhekizizwe Mavundla, polisiewoordvoerder, is twee rewolwers, 'n 9 mm-pistool, asook vier selfone, in die verdagtes se besit gevind.
Die boewe het met 'n onbekende bedrag geld en 'n klomp gesteelde selfone op die vlug geslaan.
"Toe hulle weer uithardloop het die polisie vir hulle buite gewag, en ek het toe net skote gehoor," het Mgeme vertel.
Mavundla het gesê 'n polisieman is tydens dié skietgeveg in sy bolyf gewond en in 'n kritieke, maar stabiele toestand na 'n nabye hospitaal gehaas.
Die ses ander verdagtes is steeds op vrye voete en die polisie soek nog na hulle.
Mavundla het gesê die twee sal binne 48 uur vanaf hul inhegtenisneming op 'n klag van gewapende roof in die Johannesburgse landdroshof verskyn.
Verdere aanklagte kan ook later teen hulle gebring word.
01-17-2008, 02:44 AM #1883
STELLENBOSCH. – Net 'n maand nadat rowers op die plaas Sweetwell op die R44 tussen dié dorp en Somerset-Wes toegeslaan het, was dit gister wéér die geval. Maar dié keer is die bordjies verhang.
01-18-2008, 02:49 AM #1884
Sewe van die elf gewapende rowers wat verlede jaar tydens 'n mislukte transitorooftog naby Carousel, noord van Pretoria, doodgeskiet is, was geharde misdadigers wat gesoek of verhoorafwagtend was vir onder andere moord, ontvoering en gewapende roof.
Dir. Sally de Beer, nasionale polisiewoordvoerder, het gesê dié rowers was ook gesoek vir poging tot moord, kinderdiefstal en die onwettige besit van vuurwapens.
Dié rowers wou op 11 Desember 'n Protea Coin-geldwa op die Maubane-afrit beroof, maar verskeie polisiemanne het hulle ingewag en toe hulle op die geldwa losgebrand het, het die polisie vuur met vuur beantwoord.
Van die sewe misdadigers was mnr. Mduduzi Ncubane (24) verhoorafwagtend op aanklagte van moord, twee klagte van die onwettige besit van vuurwapens, kinderdiefstal, poging tot moord en nog 'n klag van die besit van 'n onwettige vuurwapen.
Nog een van die oorledenes, mnr. Patrick Ndlovu (24), was verhoorafwagtend op vyf klagte van gewapende roof, waaronder Tusk Rio Casino in 2005, Moropa Casino in 2005 en Carousel in 2005. "Volgens die ondersoekbeampte het hy uit polisieaanhouding ontsnap."
De Beer het gesê al die verdagtes is, nadat hulle doodgeskiet is, deur hul families geïdentifiseer.
Tydens die mislukte rooftog was daar net een oorblywende lid van dié bende van 12 rowers.
"Hy het ernstige beserings opgedoen en word steeds onder polisiebewaking in 'n hospitaal behandel."
De Beer het gesê tydens die mislukte rooftog het die rowers drie motorvoertuie gebruik.
"Die bende het ook 11 vuurwapens – vier AK47-aanvalsgewere, 'n R5-haelgeweer, 'n haelgeweer en vyf pistole gebruik."
01-18-2008, 02:56 AM #1885
PORT ELIZABETH. – 'n Wilde skietery waarin 'n hooggeplaaste polisiebeampte ernstig gewond is, het gister by die plaaslike landdroshof hier uitgebreek toe vier uiters gevaarlike verdagtes uit aanhouding ontsnap het. Een ontsnapte is ook gewond en in hegtenis geneem.
01-18-2008, 03:23 AM #1886
SWARTRUGGENS. – Die slagspreuk "Kill the boer, kill the farmer!" het gister opgeklink toe die 18-jarige man wat glo Maandag drie mense doodgeskiet en sewe gewond het, hier in die landdroshof verskyn het.
Mpofu het Nel bestempel as 'n "soet seun" wat swart mense met respek behandel.
"Hy noem my oupa."
"Daai outjie is 'n goeie mannetjie," het Mpofu – beter bekend as "Pofadder" – gesê.
"My hart is seer."
"Aikona! Hulle is nie so nie," sê hy oor bewerings dat die Nels rassisties is.
"Ek praat die waarheid voor God. Die ding wat ek praat, is wat ek weet."
"Hy was nog altyd vriendelik met my," het Mpofu bygevoeg.
"As ek dink aan daai familie, kry ek hulle jammer. Ek het nooit gedink so 'n ding sal gebeur nie.
01-18-2008, 06:01 PM #1887
Nóg sewe ernstige misdadigers is na bewering wederregtelik uit die Johannesburgse gevangenis vrygelaat deur korrupte hofklerke.
Dít het gister aan die lig gekom in die verhoor van me. Nicole Dawson (23), mnr. André Ali (28) en me. Refilwe Mahuma (44). Hulle staan in die Johannesburgse landdroshof tereg op aanklagte van bedrog, korrupsie, regsverydeling en medepligtigheid.
Mahuma, 'n senior hofklerk in die Johannesburgse hooggeregshof, het glo vervalste hofdokumente aan Dawson en Ali, hofklerke by die landdroshof, verskaf. Hulle sou dan die dokumente aan korrektiewe dienste stuur as "bewys" dat gevangenes se appèlle suksesvol was.
Mahuma is eers verlede week in hegtenis geneem nadat sy reeds twee maande gelede 'n bekentenis by die hofbestuurder afgelê het. Die hofbestuurder het nie die ondersoekspan van dié bekentenis ingelig nie.
Insp. Charles Batchelor, ondersoekbeampte, het ook getuig dat 'n vierde verdagte aangekeer is. Sy het " 'n volle bekentenis" gemaak en sal as staatsgetuie optree.
01-19-2008, 03:53 PM #1888
Veiligheid, finansies in chaos by binnelandse sake - OG
01-21-2008, 04:38 PM #1889
Studente het gisteroggend angstig buite die Protea Boekhuis in Hatfield, Pretoria, gewag nadat die winkel vroeër die oggend beroof is.
Volgens Mufamadi het twee van die rowers vuurwapens gehad en die ander een 'n mes.
Die werknemers wat oorval is, was die boekhouer, 'n 39-jarige vrou, en 'n 44-jarige man wat by die verpakkingsafdeling werk.
Volgens hom het 'n ander werknemer van die boekwinkel die oop deur gevind en haar kollegas daarna in die badkamer gekry.
Mnr. Nicol Stassen, eienaar van Protea Boekhuis, kon nie vir kommentaar bereik word nie.
01-21-2008, 06:00 PM #1890
Eugene de Kock, die voormalige bevelvoerder van Vlakplaas, is steeds in die Pretoriase Akademiese Hospitaal.
Me. Fredah Kobo, woordvoerder van die hospitaal, het gesê sy kan net bevestig dat De Kock wél daar behandel word.
Hy het gevra dat geen mediese inligting oor hom gegee word nie. Na berig word sal hy dié week 'n operasie ondergaan.